作者：沈唐
词牌/韵律：望南云慢

paragraphs: 木叶轻飞，乍雨歇亭皋，帘卷秋光。
栏隈砌角，绽拒霜几处，蓓深浅红芳。
应恨开时晚，伴翠菊、风前并香。
晓来寒露，嫩脸低凝，似带啼妆。
堪伤。
记得佳人，当时怨别，盈腮泪粉行行。
而今最苦，奈千里身心，两处凄凉。
感物成消黯，念旧欢、空劳寸肠。
月斜残漏，梦断孤帏，一枕思量。